philips etc. doen te wetene allen tegenwoirdighen ende
toecomende dat wij ontfaen hebben die oetmoedighe supplicatie van
jooris vanden hove ingeboren poortere onser stadt van bruessele
inhoudende hoe dat alsoe ian vanden zype deken vanden retoryck
camer geheeten den boeck up ten elfsten dach van ianuario lestleden
wesende verzworen maendach savons geeten heeft gehadt upte
voirs. camere staende up ten huevel aende merckt van onser
voirs. stadt van bruessele metten prince ende meer andere
gesellen vanden voirs. boeck hij suppliant hendrick vanden bossche
ende claes de beer tot den voirs. dekene begheerte daer gecomen
zyn geweest bij dander geselschap omtrent den thien ure inden
avont ende omtent den elfs uren inde $$ae zoe syn zy ende de
voirs. ian vanden zype gelyckelyck gescheyden vanden voors. camer
om tsamen thusgewaert te gane ende staende onder hen vieren
manspersoonen met sommighe van hueren huysvrouwen tusschen die
borse ende den voirs. huevel met eender lanterne ende tortse wachtende
nae seker ander geselschap dwelck vander voors. camere nyet
en was gecomen soe zyn $gecomen drie gesellen wesende zoemen
naemaels heeft verstaen dien mee van eenige spaensche heeren de
welcke hebbende h$$ $$$ liggende up h$$$ schouderen sonder te
hebben eenich licht hebben hem gevoordert ende besunderden voirs.
claes de beer staende omtrent de voors. tortse zeer nauwe int aensicht
te nemen siene sonder het te segghen $selve de voirs. hendrick
overdaet heeft hem gevulght by den voirs. de beer hem vragende wat daer
te doen was ende aleer de voirs. claes de beer daerup wel
konste geantwoorden soo hebben die voirs. drye gesellen hem vermoirdet
hem/n te heeten in spaenssche tale dronckaerts ende vileyns daerop
andere nyet en wordde geseit noch geantwoordt dan dat die voors.
jan vanden zyppe seyde dat wel vroom gesellen moesten zyn die hen
rappieren oft messen die h up hun schouderen droeghen ende de voirs.
drye persoonen he$ mits drye vertreckende nae de hoevelstrate
hebben hen gevoirdert noch eens te roepen in spaensscher talen dronckaerts
ende vileyns daerup die die voirs. heyndrick vander bossche int
italiaensch heeft geseyt siet doch dese $$$ wat willen
zy hebben oft deser gelycker woirden nae den welcken is de suppliant
metten voirs. zynen geselschape noch blyven staen metter voirs. tortse
ende lantarne eene lange wyle up te voirs. merckt voer oft omtrent
den voirs. hoevel wachtende naer tvoors. ander geselschap om
tsamen nae huys te gane mits dat zy woonden al up eenen
wech sonder eenich achterduicken oft yet $$aets te vermoy$$
ende naer dat tvoirs. geselschap affgecomen was zoe is
de voirs. claes de beer wat voer dlicht ende dander geselschap
gegaen ende comende up ten hoeck van$$ voirs. hoevel strate $$$
die gersmerckt daer zynen $$$ $$$ $$$ geselschappen welck was
gelegen zoe syn hem die voirs. drye persoonen die hem ende ontwys$$$
dandere hadden gewacht hebbende elck een bloete rappiere inde
hant onversiennelick aengevallen om hen te $$$ van zynen lyf$$$
daer toe zy hun beste gedaen hebben gehadt maer de voirs. claes
heeft hem $$$ $$$ gestelt zoe hy best heeft gekonnen eerst met zynder
rappiere sonder die vuyte scheyden getrocken te hebben ende naemaels
oyck die getrocken hebbende soelange ende totter tyt toe dat de
suppliant ende de voirs. heyndrick vanden bossche hem die anderssins
soude hebben geweest in perikel van zyn lyffue te hulpe zyn
gecomen ende soe is gebeurt dat de gene $$tegens suppliant den
voirs. claes de beer tontlasten hem heeft gestelt tegens eenen
vanden voirs. dryen laetende den voirs. claes ende hendrick vanden
bossche gewerden metten twee anderen ende zoe is voerts
gebeurt dat degene $$$tegens hy suppliant hem gestelt hadde den
suppliant zyn rappiere ontrent der beke ende fonteyne upte gersmerckt
vuyter handt heeft gesmeten ende hem aen zynen duym van zynder rechter
handt gequest gehadt mits welcken heeft hy suppliant om hem te doene
salveren geroepen naeden voirs. hendrick vanden bossche zynen knaepe
ten eynde dat hy hem soude succoureren dwelck de voirs.
hendrick oick gedaen heeft ende den voirs. claes de beer laten staen
tegene de voirs. twee anderen ende comende byden suppliant zynen mro
soe es degene daer tegene de suppliant hadde gestaen achterwaerts
gedeyst ende gevallen ende int vallen oft daernae soe heeft
hy anden voirs. $$$ eenen slach ende quetsure metter rappiere
up zyn hooft gecregen ende soemen verstaet soe zoude hij
noch eenen slach ende quetsure hebben gehadt op zyn hooft
ende es omstreeks veerthien dagen $nae deser werelt overleden.
denwelcken noch oyck de andere de suppliant met zynen geselschape
nyet en hebben gekent noch alnoch en weeten wye zy hebben geweest
andere dan dat zy verstaen hebben dat dienaers van spaenssche heeren
zyn geweest, ende hoewel alle tgene dat voors. es by den suppliant ende
anderen van zynen geselschape is gedaen $$$ deffentie van hueren lyffuen
om hen vanden overdaet vanden voirs. drye persoonen die hen up ten wech
gaende nae hunner huysen hebben gewechlaecht ende den voirs. claes
de beer onversienelick overvallen te beschudden ende dat alsoe $$$ by nyet
en is mesdaen, soe beducht hem nochtans de suppliant dat hy de voirs.
stadt van bruessele ende ons lant van brabant nyet vryelick en soude
mogen gebruycken mits dat de sommige souden willen segghen dat hy den
gegeven buyt dyen dat hy comende by zynen geselschape soude hebben
zynen duym hadde gecrauwt maer dat hy hem wederom gecrauwt
hadde, nyet tegenstaende dat hy int sekeren nyet en weet dat
hy den voors. afflunghen gequest heeft gehadt ende ge$oft beeter me$$
dan jae ten waere dat hem hier up worde $$$ van $$$
ende genade zoe hy seght dus om deselve zeer oitmoedelick biddende
soe eest dat wy de zake voirscrx overgemaeckt
ende hierop gehadt tadvys van onsen amman van bruessele den voirs.
jooris vanden hove suppliant genegen wesende zynder bede ende begeerte ende
hem willende in dit stuck gratie ende genade presenteren voer rigeur ende
strancheyt van justitien sonderlinge ter eeren ende in contemplatie
vander gebenedider passie ende bitter doot die onse heere godt
gesmaeckt heeft aenden houte des cruycen up sulcken dach als huy den
om de verlossinge des menschelycke geslachte hebben hem inden
gevalle als boven vergeven quytgeschollen ende geremitteert vergeven
schelden quyte ende remitteren uuyt onse zunderlinge gratie mits desen
tfait ende manslach boven verclaert mitsgaders alle boete ende
bruicke corporelle ende criminelle waerinne hy ter causen van
dyen $mitsgaders datter aen $eeft tegene ons ende justitie
mesdaen ende mesbruyckt mach hebben. ende hebben hem dyen
aengaende wedergestelt ende gerestitueert stellen weder ende
restitueren tot zyne goede fame name ende gerucht in onsen voirs.
lande van brabant ende allen anderen onsen landen ende heerlicheden
ende oyck tot zynen onverbuerde goeden indyen hy eenige onder ons heeft
geleden ende in alder manieren als hy was voer de toecompste vanden
feyte voerscreven imponerende hierop een eeuwich zwygen ende
silentie onsen procureur generael van brabant ende allen anderen onsen
regteen justicieren ende officieren wie zy zyn, satisfactie ende
beteringe eerst ende al voren gedaen der geinteresseerde partye
indyen die noch nyet gedaen en is, ende eenige waertoe staetcunlyck
alleenelyck behoudelyck dat de voirs. suppliant gehouden sal zyn
tvoirs. fait ende ongeval tegens ons te beteren civilyck naede
* gelegentheyt vander sake ende faculteyt van zynen goeden metsgaders
oyck te betalen de wettelycke costen van justitien hieromme gedaen
ende te doene allet ter taxatie ende moderatie van onsen lieve
ende getrouwen cancellier ende luyden van onsen raide in brabant
die wy daertoe committeren denwelcken wy bevelen dat voer hun
geroepen die gene dier over geroepen behoiren te zynen zy procederen
wel ende dueghdelyck ter verificatie ende in terminatie van desen
ende oyck ter taxatie van$ civile boete ende costen van justitien
voerscreven alsoe zy sullen bevinden behoirende welck in termen$
die voirs. suppliant sal gehouden zyn behoirlyck te versoecken ende$$$
in persoone te presenteren in onsen voirs. raide bynnen zesse maenden
eerstcommende up te pene van te verliesen deffect van desen brieve
dat gedaen ende de voirs. civile boete ende costen van justitien
getaxeert ende betaelt zynde in handen vanden ghenen dyen dat
behoren sal zy onse voirs. procureur generael ende alle anderen onse
ende ons vassallen oft der smaelreheeren rechteren justicieren officieren
ende ondersaten jegewoirdighe ende toecomende wyen dit aengaen
zal mogen hueren stedehouderen ende een yegelyck van hun besunderen zoe
hem toebehoiren sal doen laten ende gedooghen den voors. suppliant
van dese onse gratie remissie ende quytscheldinge ende van allen
den inhouden van desen inder vuegen ende manieren voren verhaelt
rustelyck vredelyck vulcomelyck ende eeuwelyck genyeten ende gebruycken
sonder hem te doen oft te laten geschieden nu noch in toecomende tyden ter
cause voirs. eenich hinder letsel oft moyenisse ter contrarien aen
lyfve noch aen goede in eeniger manieren maer indyen zyn lyff
off enige van zynen onverbeurde goeden daerom gevangen becommert oft
gearresteert zyn off naemaels waren dat zy die setten stellen ende
setten oft doen stellen ende setten terstont ende sonder vertrek tot
geheele delivrancie want ons alsoe gelieft nyettegenstaende dat
tvoirs. fait nyet verstaert en is dwelck van den suppliant nyet
perjudicieren en willen ende ten eynde dat dit vast ende gestadich
blyve ten eeuwigen dage zoe hebben wy onsen zegel hieraen doen
hangen. behoudelyck in anderen saken ons recht ende een yegelyck zyne
in allen eegenen in onser stadt van bruessele upden heylighen
goeden vrydach int jaer ons heeren duysent vyffhondert sessenvyftich
van onsen rycken van spaengien sicillien etc. tiie ende van ingellant
vranckryck ende napels tiiiie. opde plycke stont
gescreven aldus byden coninck in zynen raide ende
geteckent de langhe visa recepta.
eerw$$$ ende bevonden accorderen
met zyne originale by my
handtekeningen
*sy hier af van antwoirt byden ontf$ vannen expl$$$